165. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 8 της 22/26 Ιαν. 1998, (ΦΕΚ Α΄ 17) Εξέταση εκπαιδευομένων στην Εθνική Σχολή Δικαστών μετά την πρώτη φάση της εκπαίδευσης. Έχοντας υπόψη: 1.Το άρθρ. 3 παρ. 2 του Νόμ. 2236/1994 «Εθνική Σχολή Δικαστών» (ΦΕΚ Α΄ 146), όπως η παράγραφος αυτή αριθμήθηκε και τροποποιήθηκε με το άρθρ. 6 παρ. 3 περ. ιγ΄, ιδ΄, ιε΄, ιστ΄ και ιζ΄ του Νόμ. 2408/1996 «Τροποποίηση διατάξεων του Ποινικού Κώδικα, Κώδικα Ποινικής Δικονομίας, του Κώδικα Βασικών Κανόνων για τη Μεταχείριση των Κρατουμένων και άλλες διατάξεις» (ΦΕΚ Α΄ 104). 2.Το άρθρ. 29Α του Νόμ. 1558/1985 (ΦΕΚ Α΄ 137) που προστέθηκε με το άρθρ. 27 του Νόμ. 2081/1992 (ΦΕΚ Α΄ 154)και τροποποιήθηκε με το άρθρ. 1 παρ. 2 εδάφ. α΄ του Νόμ. 2469/1997 (ΦΕΚ Α΄ 38). 6.Γ.α.165 Δικαστικοί Λειτουργοί - Εθνική Σχολή Δικαστών 3.Το γεγονός ότι από το παρόν διάταγμα δεν προκαλείται δαπάνη σε βάρος του Δημοσίου ή νομικού προσώπου δημόσιου δικαίου. 4.Την από 1.12.1997 (συνεδρίαση 7η) γνώμη του Διοικητικού Συμβουλίου της Εθνικής Σχολής Δικαστών. 5.Την 4/1998 γνωμοδότηση του Συμβουλίου Επικρατείας με πρόταση του Υπουργού Δικαιοσύνης αποφασίζουμε: Άρθρ.1.-1.Οι εκπαιδευόμενοι στην Εθνική Σχολή Δικαστών μετά το πέρας της πρώτης φάσης εκπαίδευσης εξετάζονται, σύμφωνα με το άρθρ. 3 παρ. 2 του Νόμ. 2236/1994, όπως η παράγραφος αυτή αριθμήθηκε και τροποποιήθηκε με το άρθρ. 6 παρ. 3 περ. ιγ΄, ιδ΄, ιε΄, ιστ΄ και ιζ΄ του Νόμ. 2408/1996, ως εξής: α)Όσοι ανήκουν στην κατεύθυνση διοικητικής δικαιοσύνης εξετάζονται στις θεματικές ενότητες: αα. Συνταγματικό δίκαιο, ββ. Διοικητικό δίκαιο -Διοικητική δικονομία, γγ. Γενικές αρχές δημόσιου λογιστικού-Ένδικα βοηθήματα, ένδικα μέσα και διαδικασίες ενώπιον του ελεγκτικού Συνεδρίου και δδ. Κοινοτική έννομη τάξη. β)Όσοι ανήκουν στην κατεύθυνση πολιτικής και ποινικής δικαιοσύνης εξετάζονται στις θεματικές ενότητες: αα. Αστικό δίκαιο-Πολιτική δικονομία, ββ. Εμπορικό δίκαιο, γγ. Ποινικό δίκαιο-Ποινική δικονομία και δδ. Κοινοτική έννομη τάξη. 2.Η εξέταση γίνεται γραπτά και προφορικά. 3.Η γραπτή εξέταση συνίσταται σε συνθετική παρουσίαση πρακτικού θέματος για κάθε θεματική ενότητα από τις προβλεπόμενες στην παρ. 1 για την κατεύθυνση, στην οποία ανήκουν. 4.Η προφορική εξέταση περιλαμβάνει μια δοκιμασία, κατά την οποία οι εκπαιδευόμενοι εξετάζονται σε όλες τις θεματικές ενότητες που προβλέπονται στην παρ. 1 για την κατεύθυνση, στην οποία ανήκουν. 5.Εκτός από τις θεματικές ενότητες που προβλέπονται στην παρ. 1, οι εκπαιδευόμενοι και των δύο κατευθύνσεων εξετάζονται και σε μία ξένη γλώσσα από τις μνημονευόμενες στο άρθρ. 3 παρ. 2 εδάφ. α΄ του Νόμ. 2236/1994, όπως τροποποιήθηκε με το άρθρ. 6 παρ. 3 περ. ιγ΄ και ιδ΄ του Νόμ. 2408/1996. Έως την ημέρα έναρξης των γραπτών εξετάσεων στις θεματικές ενότητες της παρ. 1 οι εκπαιδευόμενοι οφείλουν να δηλώσουν την ξένη γλώσσα, στην οποία επιθυμούν να εξεταστούν. Άρθρ.2.-1.Η βαθμολογική κλίμακα για όλες τις δοκιμασίες που προβλέπονται στο προηγούμενο άρθρο είναι μηδέν (0) έως δεκαπέντε (15). 2.Κάθε γραπτό δοκίμιο στις θεματικές ενότητες της παρ. 1 του προηγούμενου άρθρου βαθμολογείται από τα τρία μέλη της επιτροπής. Ο μέσος όρος των τριών βαθμών αποτελεί το βαθμό του εξεταζομένου στη γραπτή εξέταση της οικείας θεματικής ενότητας. 3.Η αξιολόγηση της επίδοσης του εξεταζομένου στην προφορική δοκιμασία γίνεται από κάθε μέλος της επιτροπής, το οποίο, μετά το τέλος της εξέτασης, βαθμολογεί ιδιαιτέρως την επίδοση του εξεταζομένου σε κάθε θεματική ενότητα. Ο μέσος όρος των τριών βαθμών στη θεματική ενότητα αποτελεί το βαθμό της προφορικής εξέτασης στην ενότητα αυτή. 4.Ο μέσος όρος των βαθμών που έλαβε ο εξεταζόμενος στη γραπτή και στην προφορική εξέταση ορισμένης θεματικής ενότητας αποτελεί το βαθμό του στην ενότητα αυτή. 5.Η εξέταση στην ξένη γλώσσα γίνεται από μέλος της εξεταστικής επιτροπής ή άλλο πρόσωπο που ορίζεται από την επιτροπή και συνίσταται στη μετάφραση κειμένου: α)από την ελληνική στην ξένη γλώσσα, β)από την ξένη γλώσσα στην ελληνική. Ο μέσος όρος των βαθμών στις δύο αυτές δοκιμασίες αποτελεί το βαθμό επίδοσης του εξεταζομένου στην ξένη γλώσσα. 6.Ο μέσος όρος των βαθμών στις τέσσερις, κατά κατεύθυνση, θεματικές ενότητες και στην ξένη γλώσσα αποτελεί τον τελικό βαθμό του εξεταζομένου. 7.Θεωρούνται επιτυχόντες όσοι έλαβαν τελικό βαθμό τουλάχιστον επτά (7). Άρθρ.3.-1.Το πρόγραμμα, οι χώροι διεξαγωγής των εξετάσεων και κάθε σχετική λεπτομέρεια καθορίζονται από την εξεταστική επιτροπή. 2.Η επιτροπή μπορεί να αναθέσει σε δικαστικούς λειτουργούς την επιτήρηση κατά τις γραπτές δοκιμασίες. 3.Οι ενδείξεις των ατομικών στοιχείων των εξεταζομένων στα γραπτά δοκίμια καλύπτονται με αδιαφανές χαρτί, που αφαιρείται ενώπιον της επιτροπής μετά την ολοκλήρωση της βαθμολόγησης των γραπτών δοκιμίων στις τέσσερις θεματικές ενότητες και στην ξένη γλώσσα. 4.Η προφορική εξέταση γίνεται δημόσια. Άρθρ.4.-Η ισχύς του παρόντος προεδρικού διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος. (Μετά τη σελ. 294,752) Σελ. 294,753 Τεύχος 1362 Σελ. 41 Δικαστικοί Λειτουργοί - Εθνική Σχολή Δικαστών 6.Γ .α.165